Cuneiform Tablet Denver 1964.22.1
Cuneiform envelope, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-IŠTAR ma-num-ba-lúm-a-šùr en-na-num ù ili₅-ba-ni-ma a-na a-šùr-mu-ta-bíl qí-bi-ma a ma-lá té-er-tí-kà 3 ší-bi nu-da-mì-iq-ma a-na en-nam-a-šùr ù sú-e-a ni-iš-ku-un ša ki-ma 2 ma-na KÙ.GI šu-mì pu-šu-ke-en wa-du-ú ù 2 ma-na KÙ.GI šu-mì DAM.GÀR wa-du-ú ŠU.NÍGIN 4 ma-na KÙ.GI ed-ma-at pu-šu-ke-en ŠÀ.BA qá-tám ma-lá sú-e-a i-kà-šu-du ù qá-at-kà ku-a-tí i-za-zu a-na KÙ.GI ù né-mì-li-šu sú-e-a a-na en-nam-a-šùr lá i-tù-ru qá-tí sú-e-a ma-lá i-kà-ša-du-šu ù qá-at-kà KÙ.GI ù né-ma-al-šu ku-a-tí i-za-az IGI a-šur-na-da DUMU ku-ru-ra-tim IGI i-ku-pí-a DUB.SAR IGI a-šur-be-el-a-wa-tim DUMU ip-qí-im